Gnaeus Pompeius Magnus

Gnaeus Pompeius Magnus (* 29. september 106 pred Kr. – † 28. september 48 pred Kr.), bol historicky významný generál, ktorý spolu s Caesarom a Crassom utvorili v roku 60 pred Kr. tajnú dohodu, zvanú Prvý triumvirát, ktorou chceli získať politickú moc v Ríme. Bol to vynikajúci veliteľ, preslávil sa vo viacerých bitkách a potlačením pirátstva v Stredozemnom mori. Po Crassovej smrti sa chcel za pomoci senátu vysporiadať s Caesarom. Ten však pochopil jeho zámer a urýchlene sa vrátil z Galie. Po tom čo Caesar prekročil Rubikon, ušiel do Grécka, kde si chcel zhromaždiť armádu. V roku 48 pred Kr. ho Caesar porazil pri mestečku Farsalos v Grécku, potom ušiel do Egypta, kde ho však dal panovník Ptolemaios XIII. popraviť, aby sa zapáčil Caesarovi. Ani jemu to však už nepomohlo.

Iné projekty 

Rímski konzuli
Narodenia v 106 pred Kr.
Úmrtia v 48 pred Kr.
Popravené osobnosti
Vojenské osobnosti starovekého Ríma